বৃহস্পতিবাৰৰ নিশাৰ পৰা হোৱা নেৰানেপেৰা বৰষুণৰ ফলত অৰুণাচল প্ৰদেশৰ ইটানগৰত সংঘটিত হৈছে ভয়ংকৰ বান। জানিব পৰা মতে চহৰখনত হোৱা প্ৰলংকৰী বানত এই পৰ্যন্ত এজন লোকৰ মৃত্যু হোৱাৰ উপৰি সন্ধানহীন হৈ আছে চাৰিজন লোক।
উল্লেখ্য যে বৰষুণৰ ফলত কালি নিশা হঠাতে হোৱা অস্বাভাৱিক বানত ইটানগৰৰ পাপ্পু নাল্লা নৈৰ বাঢ়নী পানীয়ে ১৫টাৰো অধিক ঘৰ উটুৱাই লৈ যায়। চহৰখনত ৰুদ্ৰমূৰ্তি ধাৰণ কৰা বানে নিশা বড'নি পলো কলনিত শুই থকা অৱস্থাতে দুটা পৰিয়ালৰ ৬জন লোকক উটুৱাই লৈ যায় বুলি খবৰ লাভ কৰা গৈছে। নিশা উটি যোৱা এজন লোকক উদ্ধাৰকাৰী দলে জোলাং অঞ্চলৰ পৰা উদ্ধাৰ কৰে বুলি জানিব পৰা যায়।
আনহাতে, নৈৰ পাৰত ৰখাই থোৱা এখন i-20 বাহন আৰু চাৰিখন মটৰ চাইকেলো উক্ত প্ৰলংকৰী বানত উটি যায়। ইফালে নিশাৰ পৰা অস্বাভাৱিক হাৰত বৃদ্ধি পাইছে চেংকী নৈৰ জলপৃষ্ঠ। নৈখনৰ পাৰত বসবাস কৰা বহু পৰিয়ালে এতিয়া আশ্ৰয় লৈছে সুৰক্ষিত স্থানত।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
